
SAVANORIŠKO SVEIKATOS DRAUDIMO PASLAUGŲ PIRKIMO
TECHNINĖ SPECIFIKACIJA


1. Planuojama įsigyti darbuotojų ir pareigūnų savanoriško sveikatos draudimo paslaugas. Draudimas skirtas sveikatos atkūrimo ir gydymo išlaidoms padengti.
2. Maksimalus sveikatos draudimu draudžiamų darbuotojų ir pareigūnų skaičius per visą sutarties galiojimo laikotarpį – 305. Darbuotojų skaičius 2025 m. kovo 20 d. yra – 286.
3. Darbuotojų pasiskirstymas (2025 m. kovo 20 d. duomenimis):

	
	Iki 31 metų
	31 – 40 metų
	41 – 50 metų
	51 – 60 metų
	61 – 70 metų
	Virš 70 metų

	vyrai
	22
	53
	61
	20
	1
	0

	moterys
	24
	35
	41
	20
	8
	1



4. Visi tarnybos pareigūnai priimami į tarnybą, jei jie yra tinkami pagal sveikatos būklės reikalavimus, nurodytus Sveikatos būklės reikalavimų sąvado, patvirtinto Lietuvos Respublikos vidaus reikalų ministro ir Lietuvos Respublikos sveikatos apsaugos ministro 2003 m. spalio 21 d. įsakymu Nr. 1V-380/V-618 (su vėlesniais pakeitimais), II - III skiltyse nustatytus sveikatos būklės reikalavimus. Vėliau kas 2 metus atliekamas profilaktinis sveikatos patikrinimas Vidaus reikalų ministerijos Medicinos centre. Darbuotojų sveikata tikrinama iki priėmimo į darbą, ir darbo metais kas 2 metus. Darbuotojų yra 13, t..y. 4,67proc.
5. Tarnyba turi padalinius Vilniuje, Kaune, Klaipėdoje, Šiauliuose ir Panevėžyje. Darbuotojai ir pareigūnai gyvena šiuose miestuose ar rajonuose aplink juos, todėl paslaugų teikimo teritorija turi apimti visą Lietuvos Respublikos teritoriją.
6. Draudimas turi apimti:
7.1. Ambulatorinis gydymas: 
7.1.1. greitosios medicinos pagalbos paslaugos;
7.1.2. gydytojo konsultacijos ar gydytojo specialisto konsultacijos, įskaitant nuotolines konsultacijas;
7.1.3. gydytojo vizitai į namus;
7.1.4. gydytojo paskirti diagnostiniai (laboratoriniai, instrumentiniai, funkciniai, radiologiniai) tyrimai;
7.1.5. gydytojo paskirtos slaugytojų paslaugos (pvz. vaistų suleidimas, kraujo paėmimas, žaizdos perrišimas);
7.1.6. gydytojo psichoterapeuto suteiktas psichoterapinis gydymas (iki 12 vienkartinių apsilankymų per draudimo laikotarpį);
7.2. Stacionarinis gydymas, įskaitant dienos chirurgiją (išskyrus organų persodinimo operacijos bei kaulų čiulpų transplantacijos);
7.2.1. gydytojo paskirtos chirurgijos paslaugos (įskaitant nejautrą, slaugą ir medicinos prietaisus);
7.2.2. ambulatorinės chirurgijos paslaugos pagal Lietuvos Respublikos sveikatos apsaugos ministerijos (toliau – SAM) patvirtintą galiojantį ambulatorinės chirurgijos paslaugų sąrašą;
7.2.3. dienos chirurgijos paslaugos pagal SAM patvirtintą galiojantį dienos chirurgijos paslaugų sąrašą.
7.2.4. gydytojo paskirtos dienos stacionaro paslaugos pagal SAM patvirtintą galiojantį dienos stacionaro paslaugų sąrašą;
7.3. Slaugos personalo paslaugos;
7.4.Vaistai, tvarsliava, vitaminai, maisto papildai:
7.4.1. gydytojo recepte paskirti vaistiniai preparatai ir medicinos pagalbos priemonės;
7.4.2. jeigu vaistiniai preparatai ir (arba) medicinos pagalbos priemonės yra kompensuojami iš PSDF biudžeto lėšų, priemoka kompensuojama 100%;
7.4.3. vitaminai ir maisto papildai;
7.4.4. nereceptiniai vaistai;
7.5. Odontologinis gydymas:
7.5.1. burnos higienos procedūros;
7.5.2. rentgenologinio ištyrimo, dantų plombavimo paslaugos; endodontinio, periodontinio ir chirurginio danties ligų gydymo paslaugos;
7.5.3. dantų protezavimo, dantų implantacijos bei ortodontinio gydymo paslaugos.
7.6. Profilaktika:
7.6.1. asmens sveikatos priežiūros paslaugos pagal SAM patvirtintas galiojančias prevencines programas (širdies ir kraujagyslių ligų prevencijos programa, priešinės liaukos vėžio ankstyvosios diagnostikos programa ir kt.); 
7.6.2. asmens sveikatos priežiūros paslaugos pagal asmens sveikatos priežiūros įstaigų sudarytas sveikatos tikrinimo programas;
7.6.3. asmens sveikatos priežiūros paslaugos (konsultacijos ir diagnostiniai tyrimai), kai apdraustasis neturėjo nusiskundimų dėl sveikatos būklės, atliko diagnostinius tyrimus be gydytojo paskyrimo arba savo pageidavimu.
7.7. Medicininė reabilitacija:
7.7.1. fizioterapijos procedūros;
7.7.2. kineziterapeuto paslaugos ir kineziterapijos procedūros;
7.7.3. elektroimpulso terapijos procedūros;
7.7.4. ergoterapija;
7.7.5. purvo ir vandens procedūros;
7.7.6. gydomieji masažai;
7.7.7. haloterapija;
7.7.8. manualinė terapija.
7.8. Optikos paslaugos ir priemonės:
7.8.1. optometrininko paslaugos;
7.8.2. gydytojo oftalmologo arba optometrininko recepte paskirti korekciniai akiniai arba akinių lęšiai;
7.8.3. gydytojo oftalmologo arba optometrininko recepte paskirti kontaktiniai lęšiai;
7.8.4. gydytojo paskirta regos korekcijos operacija.
Draudimo suma 7.1 punkte nurodytoms paslaugoms negali būti mažesnė nei 2000 EUR.
Draudimo suma 7.2 punkte nurodytoms paslaugoms negali būti mažesnė nei 1000 EUR.
Draudimo suma paslaugoms, nurodytoms 7.3. – 7.8 punktuose, bendrai negali būti mažesnė kaip 120 EUR.
[bookmark: _Hlk167199100]Draudimo išmokoms už 7.1-7.2 punktuose nurodytas paslaugas taikoma 20 procentų išskaitos.
Draudimo išmokoms už 7.3-7.8 punktuose nurodytas paslaugas netaikomos besąlyginės išskaitos.
8. Remiantis draudimą ir sveikatos sistemos veiklą reglamentuojančių teisės aktų nuostatomis, darbdavio sumokėtos įmokos laikomos sumokėtomis už sveikatos priežiūros paslaugas, įskaitant vaistų, vitaminų, maisto papildų ir medicinos pagalbos priemonių įsigijimą vaistinėse, diagnozuotų sveikatos sutrikimų ir (ar) sveikatos būklių gydymui bei profilaktikai, (toliau – sveikatos priežiūros paslaugos) kai tenkinamos visos trys sąlygos: 
1) darbdavio darbuotojo naudai sudarytoje sveikatos draudimo sutartyje nurodytos sveikatos priežiūros paslaugos, kurias draudimo įmonė privalo apmokėti įvykus draudimo sutartyje numatytam draudžiamajam įvykiui, t. y. kai apdraustasis kreipsis į sveikatos priežiūros įstaigą ar licencijuotą asmenį dėl sveikatos sutrikimų, sveikatos būklių ar siekdamas apsisaugoti nuo susirgimo, stiprinti sveikatą ir pan., sudarančios pagrindą teikti sutartyje numatytas sveikatos priežiūros paslaugas; 
2) įmokos mokamos už tokias sveikatos priežiūros paslaugas, kurias teikia asmuo, turintis teisę teikti sveikatos priežiūros paslaugas; 
3) sveikatos priežiūros paslaugų tikslas yra diagnozuoti, prižiūrėti ir gydyti ligas bei sveikatos sutrikimus, užkirsti jiems kelią (sveikatos sutrikimų, ligų profilaktika), padėti atgauti ir stiprinti sveikatą, o taip pat užtikrinti patarnavimus bei materialinį asmens aprūpinimą, reikalingą sveikatai atstatyti. 
9. Apdraustieji turi teisę laisvai pasirinkti gydymo įstaigas, vaistines, optikas ir kitas įstaigas, kurios turi licenciją sveikatos priežiūros /sveikatinimo paslaugų veiklai, neatsižvelgiant į tai, ar Draudikas turi sudaręs bendradarbiavimo sutartį. Tokiu atveju draudimo bendrovė žalą administruoja pagal žalos atlyginimo taisykles ir terminus, o Apdraustajam reikia kreiptis į draudimo bendrovę dėl žalos atlyginimo, pateikiant reikalingus žalą įrodančius dokumentus.
10. Papildomai draudžiant naujai priimtą darbuotoją ar pareigūną, draudimo įmoka perskaičiuojama proporcingai likusiam draudimo sutarties galiojimo laiku mėnesiais, nepilną mėnesį laikant pilnu. Draudimo įmoka apima visas tiesiogines ir netiesiogines išlaidas, susijusias su paslaugos teikimu. Draudimo apsauga už atleistą darbuotoją nustoja galioti pranešime nurodytą dieną, o grąžintina įmokos dalis (kuri negali būti neigiama) nutraukus draudimo apsaugą konkrečiam darbuotojui ar pareigūnui perskaičiuojama proporcingai draudimo apsaugos galiojimo laikotarpiui ir grąžinama draudėjui arba gali būti įskaitoma į draudimo įmokas už kitus būsimus apdraustuosius.
11. Draudimo apsauga galioja 12 mėn. nuo draudimo liudijime nurodytos dienos  Draudimo apsaugos galiojimo teritorija yra Lietuvos Respublika.
12. Su draudimo bendrove bus pasirašomas konfidencialumo susitarimas, skirtas pateiktų darbuotojų ir pareigūnų duomenų apsaugai užtikrinti.
13. Draudimo liudijimai ir sveikatos draudimo kortelės pristatomi adresu A. Jakšto g. 6, Vilnius. Kortelės gali būti neišduodamos, jei apdraustieji to atsisako arba draudimo bendrovė naudoja lygiavertes elektronines priemones, arba tokios kortelės nėra reikalingos savanoriško sveikatos draudimo paslaugoms gauti.

NEDRAUDŽIAMIEJI ĮVYKIAI
· Netradicinės (alternatyvios) medicinos paslaugos (pvz., gydymas adatomis, iridologija);
· Paslaugas (procedūras) gydymo tikslais: autologinių ląstelių, hialurono rūgšties injekcijos, mezoterapija, kamieninių ląstelių terapija, imunoterapija, proloterapija; 
· Endobiogenikų konsultacijos;
· Plaukų slinkimo diagnostika ir gydymas;
· Valgymo sutrikimų diagnostika ir gydymas; Maisto netoleravimo testai;
· Grožio-estetinės procedūros (fototerapija, fotodinaminė terapija, impulsinės šviesos terapija);
· Diagnostika ir gydymas dėl nevaisingumo ir potencijos sutrikimų, taip pat ir šeimos planavimo, kontracepcijos klausimais;
· AIDS, ŽIV (nešiojimo atveju) sifilio, gonorėjos, trichomonozės, chlamidiozės, žmogaus papilomos viruso, lytiškai plintančių ligų diagnostika ir gydymas;
· Mediciniškai nepagrįstas diagnostinių tyrimų bei gydymo paskyrimas apdraustajam; 
· Išlaidos, susijusios su bendrąja kūno diagnostika, miego sutrikimų tyrimais ar gydymu;

PIRKIMUI TAIKOMI ŽALIEJI REIKALAVIMAI
Žalos administravimui, prašymams pateikti ir pan. naudojamos elektroninės ryšio priemonės, gali būti naudojamas prisijungimas per draudiko svetainės savitarnos skiltį.
Taip pat, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. p., pirkimas laikomas žaliuoju – perkamos nematerialaus pobūdžio paslaugos.

